
Szilágyi Mihály élete a szakirodalmi munkák tükrében. Historiográfiai vázlat

Dolgozatom célja egy modern Szilágyi életrajz elkészítése, amelynek első lépéseként a róla szóló szakirodalmat tekintettem át, ugyanis általánosan elmondható, hogy nagyon kevés figyelem irányult személyére a magyar történetírásban. Pálosfalvi Tamás egy 2017-es írásában vetette fel a Szilágyi Mihály életére vonatkozó ellentmondásokat. A szerző Bonfini írása nyomán arra a következtetésre jutott, hogy a magyar történetírás egy bizonyos „Kara Mihal” (Fekete Mihály) nevű személy életrajzát akaratlanul is összemosta Szilágyi életével. Dolgozatomban ezt a kérdést járom körbe, valamint megvizsgálom hogyan alakult és változott a ma ismert Szilágyi-kép a magyar historiográfiában. Kutatásom nyomán úgy gondolom, hogy Szilágyi Mihály feltételezett életpályája határozottan idomult Hunyadi Jánoséhoz, valamint megítélése a kormányzósága előtti éveket illetően meglehetősen semleges a történészi munkák számára Hunyadi János tevékenységei mellett.



